༄༅། །ཀུན་མཁྱེན་བླ་མ་འཇམ་དབྱངས་མཁྱེན་བརྩེའི་དབང་པོའི་
འཁྲུངས་རབས་རགས་བསྡུས་ཀྱི་གསོལ་འདེབས་
ངོ་མཚར་དཔལ་སྐྱེད་བཞུགས་སོ། །
ན་མོ་གུ་ར་བེ། རྒྱལ་བ་སྲས་དང་བཅས་པའི་ཡེ་ཤེས་མཛོད། །ཕྱོགས་དུས་རྫོགས་
སངས་རྒྱས་ཀུན་སྐྱེད་པའི་ཡབ། །མཁའ་ཁྱབ་འགྲོ་བ་འདྲེན་མཛད་ཐུགས་རྗེ་
ཅན། །བཅོམ་ལྡན་འཇམ་དཔལ་དབྱངས་ལ་གསོལ་བ་འདེབས། །མཁྱེན་རབ་
ཕུལ་བྱུང་ཆོས་ཀུན་ཐུགས་སུ་ཆུད། །ཨ་ཏིའི་བསྟན་བདག་འཇམ་དཔལ་བཤེས་
གཉེན་དང༌། །རྡོ་རྗེའི་སྐུ་བརྙེས་འགྲོ་དོན་རྟག་ཏུ་བཞུགས། །བི་མ་མི་ཏྲའི་ཞབས་
ལ༴ གངས་ལྗོང་ཆོས་ཀྱི་ཉིན་བྱེད་འདྲེན་པ་ཡི། །ཤིང་རྟ་ཆེན་པོ་འཇམ་མགོན་ཁྲི་
ལྡེའི་ཞབས། །འབྲེལ་ཚད་དོན་ལྡན་བཀའ་འདུས་ཆོས་ཀྱི་བདག །རྒྱལ་སྲས་
མཆོག་གྲུབ་རྒྱལ་པོར་གསོལ་བ་འདེབས། །འོད་དཔག་མེད་མགོན་དཱི་པཾ་ཀ་ར་
ཡི། །ཐུགས་སྲས་མཆོག་གྱུར་ནག་ཚོ་ཚུལ་ཁྲིམས་རྒྱལ། །སྤྱན་རས་གཟིགས་སྤྲུལ་
གངས་ཅན་བསྟན་འགྲོའི་དཔལ། །རྒྱལ་བའི་འབྱུང་གནས་ཞབ
ས་ཞབས་ལ༴
གཏེར་འབྱིན་རྒྱ་མཚོའི་འཁོར་ལོས་སྒྱུར། །མངའ་བདག་ཉང་རལ་ཉི་མ་འོད་ཟེར་
དང༌། །མི་ལའི་ཐུགས་སྲས་མཁའ་སྤྱོད་སྐུ་དངོས་གཤེགས། །རས་ཆུང་རྡོ་རྗེ་གྲགས་
པར༴ བྱང་ཕྱོགས་རྒྱུད་དུ་དགེ་སློང་འཚོ་བྱེད་ཅེས། །རྒྱལ་བས་ལུང་བསྟན་མཉམ་
མེད་སྒམ་པོ་པ། །བོད་ཡུལ་རྡོ་རྗེ་འཛིན་ཀུན་གཙུག་གི་རྒྱན། །གྲགས་པ་རྒྱལ་
མཚན་ཞབས༴ ཆོས་རྒྱལ་གསུང་སྤྲུལ་གཏེར་ཁ་བཅོ་བརྒྱད་བདག །འགྲོ་འདུལ་
གུ་རུ་ཆོས་ཀྱི་དབང་ཕྱུག་དང༌། །ཁམས་གསུམ་སྐྱེ་དགུའི་སྐྱབས་གཅིག་ཆོས་ཀྱི་
རྒྱལ། །བློ་གྲོས་རྒྱལ་མཚན་ཞབས༴ རྩོད་བྲལ་ཐེག་པའི་ཆོས་འཁོར་བླ་མེད་
་་ལ༴ ངོ་མཚར་
234

བླ་མཆོད་དང་གསོལ་འདེབས་སོགས་ཀྱི་སྐོར།
།མཚན་
བསྐོར། །ཀུན་ཏུ་བཟང་པོ་དྲི་མེད་འོད་ཟེར་དང༌། །བསམ་ཡས་སྒྱུ་འཕྲུལ་དྲྭ་
བའི་གཏེར་མཛོད་འཆང༌། །ཡར་རྗེ་ཨོ་རྒྱན་གླིང་པར༴ བཀའ་གདམས་བསྟན་
པའི་མངའ་བདག་ཐམས་ཅད་མཁྱེན། །ཕྲིན་ལས་མཁའ་ཁྱབ་དགེ་འདུན་གྲུབ་
པ་དང༌། །རི་ཁྲོད་མགོན་པོས་རྗེས་བཟུང་མཆོག་དངོས་གྲུབ། །པཎ་ཆེན་བན་
རཏྣཪ་གསོལ༴ རྒྱུད་སྡེ་རྒྱ་མཚོའི་འབྱུང་གནས་ཞ་ལུ་བ། །མཁྱེན་རྟོགས་དབང་
ཕྱུག་མཁྱེན་རབ་ཆོས་ཀྱི་རྗེ། །གཞན་ཕན་ཆོ་འཕྲུལ་འཛམ་གླིང་ཁྱབ་པར་སྟོན།
།གྲུབ་ཆེན་ཐང་སྟོང་རྒྱལ་པོར༴ གསང་ཆེན་སློབ་བཤད་བསྟན་འཛིན་ཀུན་གྱི་
ཕུལ། །འཇམ་དཔལ་དབྱངས་དངོས་མཁྱེན་བརྩེའི་དབང་ཕྱུག་དང༌།
ཐོས་སྲིད་པའི་འཇིགས་སྐྱོབ་མཁས་གྲུབ་མཆོག །པདྨ་དབང་གི་རྒྱལ་པོར༴ རིག་
སྔགས་འཆང་བ་མཐུ་ལྡན་དབང་པོའི་སྡེ། །བཀྲ་ཤིས་སྟོབས་རྒྱལ་མཁའ་འགྲོ་
ཡོངས་གྲུབ་རྩལ། །རྩོད་པའི་དུས་མཐར་གངས་ཅན་སྐྱོབ་པའི་མགོན། །ངག་
དབང་བློ་བཟང་རྒྱ་མཚོར༴ རྒྱལ་སྲས་ལྷ་རྗེའི་ཡང་སྲིད་བཅུ་གཉིས་པ། །ཨོ་རྒྱན་
གསུང་སྤྲུལ་གཏེར་ཆེན་ཆོས་རྗེ་གླིང༌། །མཁྱེན་བརྩེ་ནུས་ལྡན་མཁན་ཆེན་ཨེ་ཝཾ་
པ། །ནམ་མཁའ་འཆི་མེད་ཞབས་ལ༴ དགོངས་པའི་རྩལ་རྫོགས་ཨ་ཏིའི་བསྟན་
པ་ཡིས། །ཀུན་ཏུ་ཁྱབ་མཛད་འཇིགས་མེད་གླིང་པ་དང༌། །བཀའ་བབས་བདུན་
ལྡན་མཚུངས་བྲལ་འཁོར་ལོའི་མགོན། །འཇམ་དབྱངས་མཁྱེན་བརྩེའི་དབང་
པོར་གསོལ་བ་འདེབས། །མི་ཕྱེད་རྩེ་གཅིག་གུས་པས་གསོལ་བཏབ་མཐུས། །
་བ་ཀུན་ཏུ་དམ་པ་མཆོག་རྣམས་ཀྱིས། །རྗེས་སུ་བཟུང་ནས་རླབས་ཆེན་སྤྱོད་པ
ཡིས། །རང་གཞན་དོན་གཉིས་མཐའ་རུ་ཕྱིན་པར་ཤོག །མགོན་ཁྱོད་མངོན་པར་
་པར་འཚང་རྒྱ་བའི། །འཁོར་གྱི་འདུས་པ་དང་པོར་སྐྱེས་ནས་ཀྱང༌། །ཆོས་
སྐྱེ་྾
235

ཀོང་སྤྲུལ་ཡོན་ཏན་རྒྱ་མཚོས་མཛད།
སྒོ་ཀུན་འཛིན་བསྟན་པ་ཕྱོགས་བརྒྱར་སྤེལ། །ཉིད་དང་དབྱེར་མེད་མངོན་པར་
བྱང་ཆུབ་ཤོག །གང་གི་གསང་གསུམ་བསྐལ་བརྒྱར་བརྟན་པ་དང༌། །ཟབ་རྒྱས་
ཆོས་འཁོར་རྒྱུན་ཆད་མེད་པར་བསྐོར། །འཇིག་རྟེན་རྒུད་པ་མིང་ཡང་མི་གྲགས་
ཤིང༌ ། །དགེ་ལེགས་རྫོགས་ལྡན་གསར་པས་ཀུན་ཁྱབ་ཤོག །ཅེས་པའང་དཔལ་ལྡན་
ཨེ་ཝཾ་པའི་བསྟན་འཛིན་ཆེན་པོ་མངའ་རིས་ཆོས་རྗེ་ཀུན་དགའ་འཇམ་དབྱངས་ཀྱིས་གསུང་བསྐུལ་རྟེན་བཅས་
ཀུན་མཁྱེན་བླ་མ་རིན་པོ་ཆེའི་རྡོ་རྗེའི་བཀའ་སློབ་བློ་གྲོས་མཐའ་ཡས་པའི་སྡེས་ཆོ་འཕྲུལ་ཟླ་བའི་
དཀར་ཕྱོགས་ཀྱི་ཚེས་བཟང་པོར་རྫོང་སར་བཀྲ་ཤིས་ལྷ་རྩེའི་ཆོས་གྲྭ་ཆེན་པོར་བགྱིས་པ་དགེ་ལེགས་འཕེལ།
གནང་ངོར།
༈ སྐྱེས་ཐོབ་མཁྱེན་རབས་ནམ་མཁའི་ཁྱོན་ལྟར་ཡངས། །བསླབ་པ་གསུམ་གྱི་
སྦྱངས་ཡོན་མཐའ་རུ་ཕྱིན། །འབྲེལ་ཚད་རྒྱལ་སྲས་སྤྱོད་པར་འཇུག་མཛད་པ། །
ཨོ་རྒྱན་འཇིགས་མེད་ཆོས་ཀྱི་དབང་པོ་ལ། །གསོལ་བ་འདེབས་སོ་བྱིན་གྱིས་བརླབ་
ཏུ་གསོལ། །དགེའོ།། ༈བྱང་ཆུབ་སེམས་དང་རྣམ་པར་མི་རྟོག་པ། །ཟུང་འཇུག་
གྲུབ་བརྙེས་རྗེ་བཙུན་ཁྱི་ཐུལ་ཅན། །མི་ཕམ་མགོན་དང་ཚོགས་གཉིས་ལེགས་
གྲུབ་སོགས། །དམ་པའི་བྱིན་རླབས་ཡེ་ཤེས་རྣམ་པར་རོལ། །རྡོ་རྗེ་འཆང་དངོས་
པདྨ་ཉིན་བྱེད་ཀྱིས། །རྗེས་བཟུང་ཀརྨ་ཀཾ་ཚང་རིང་ལུགས་པ། །ངག་གི་དབང་ཕྱུག་
ཐོས་བསམ་བསྒོམ་གསུམ་གྱི། །ཡོན་ཏན་ཀུན་ནས་འདུ་བའི་རྒྱ་མཚོ་མཆོག །
དཔལ་ལྡན་བླ་མའི་ཞབས་ལ་གསོལ་བ་འདེབས། །དཀོན་མཆོག་རྩ་བ་གསུམ་
གྱི་བདེན་པའི་མཐུས། །གསང་གསུམ་འགྱུར་མེད་རྡོ་རྗེ་གསུམ་དུ་བརྟན།
ཕན་བཞེད་པའི་དོན་ཀུན་མཐར་ཕྱིན་ཞིང༌། །བདག་སོགས་རྣམས་ཀྱང་སྐྱེ་ནས་
ཚེ་རབས་སུ། །མཚན་ཉིད་ཀུན་ལྡན་རྡོ་རྗེ་སློབ་དཔོན་དང༌། །མི་འབྲལ་རང་གཞན་
དོན་གཉིས་ལྷུན་གྱིས་གྲུབ། །རྡོ་རྗེ་འཛིན་པའི་གོ་འཕང་མཆོག་བརྙེས་ཤོག །ཅེས་
སོ་སྐྱེ་ལ་གསོལ་འདེབས་དང་རང་བསྟོད་འདི་ལྟར་མི་འོས་ཀྱང་དད་ལྡན་ཚེ་དབང་བསམ་འགྲུབ་ཀྱིས་བསྐུལ་ངོ་
།གཞན་
236

བླ་མཆོད་དང་གསོལ་འདེབས་སོགས་ཀྱི་སྐོར།
མི་ལྕོགས་ཕྱིར་དཔལ་སྤུངས་ཐུབ་བསྟན་ཆོས་འཁོར་གླིང་དུ་བྲིས་པ་དགེ་ལེགས་འཕེལ།
༈ ཡོན་ཏན་རྒྱ་མཚོ་དཔལ་ལས་ལེགས་འཁྲུངས་ཤིང༌། །མཁྱེན་གཉིས་བློ་གྲོས་
འོད་དཀར་མཐའ་ཡས་འཕྲོ། །ཟག་མེད་བདེ་བའི་རྡོ་རྗེའི་ཆ་གང་བ། །དཔལ་
ལྡན་བླ་མའི་ཞབས་ལ་གསོལ་བ་འདེབས། །ཟབ་གསང་དཀྱིལ་འཁོར་རྒྱ་མཚོའི་
མགོན་པོ་ཉིད། །སྙིགས་དུས་རྡོ་རྗེ་འཛིན་པའི་སྐུར་ཤར་བ། །རང་རིག་སྤྲོས་བྲལ་
ངང་དུ་རོ་གཅིག་པར། །རྟག་པ་དམ་པའི་སྐུ་རུ་བཞུགས་གསོལ་འདེབས། །བདག་
སོགས་སྐྱེ་ཀུན་མཆོག་གི་བཤེས་གཉེན་གྱིས། །རྗེས་བཟུང་བྱང་ཆུབ་སེམས་མཆོག་
རྣམ་གཉིས་དང༌། །མི་འབྲལ་རྡོ་རྗེའི་དམ་ཚིག་མཐར་ཕྱིན་ནས། །དཔལ་ལྡན་རྡོ་
རྗེ་སེམས་དཔའི་གནས་ཐོབ་ཤོག །ཅེས་པའང་ཨེ་ཝཾ་པ་སརྦ་ཛྙཱ་མཆོག་སྤྲུལ་རིན་པོ་ཆེའི་ཉེ་གནས་
ཚུལ་རྒྱམ་པས་བཞེད་ངོར་གུ་ཎས་སྤེལ་བ་དགེ་ལེགས་འཕེལ།
༈ ན་མོ་མཉྫུ་ཤྲི་ཡེ། མཁའ་ཁྱབ་གཉུག་མའི་རྡོ་རྗེའི་ཡེ་ཤེས་ཀྱིས། །སྒྲིབ་གསུམ་
ཆ་དང་བཅས་པ་ཟོས་པ་ལས། །མཁྱེན་གཉིས་བཅུ་དྲུག་ལང་ཚོ་འབར་བ་ཅན། །
བླ་མ་འཇམ་དཔལ་དབྱངས་ལ་གསོལ་བ་འདེབས། །གང་གི་བྱིན་རླབས་བདུད་
རྩིའི་འོད་བཟང་པོས། །བློ་གྲོས་རྒྱ་མཚོ་ཡོངས་སུ་གང་བ་ལས། །རིས་མེད་བསྟན་
པའི་པད་ཚལ་རྒྱས་བྱེད་པ། །བསྟན་འཛིན་མཆོག་རྣམས་བསྐལ་བརྒྱར་ཞབས་
བརྟན་གསོལ། །བདག་ཀྱང་སྐྱེ་བར་མགོན་པོ་འཇམ་དབྱངས་ཀྱིས། །རྗེས་བཟུང་
སྲིད་ཞིའི་མཐའ་ལ་མི་གནས་པར། །ཕྱིར་མི་ལྡོག་པའི་ཆོས་འཁོར་བསྐོར་བ་ལ། །
ཐོགས་མེད་ངག་གི་དབང་ཕྱུག་ཉིད་གྱུར་ཅིག །ཅེས་པའང་ཐར་རྩེ་མཆོག་གི་སྤྲུལ་པའི་སྐུ་ཆེན་
པོ་འཇམ་དབྱངས་མཁྱེན་བརྩེས་བོང་བ་གསེར་གཟིགས་ཀྱི་ཚུལ་འདི་རང་ཉིད་ལ་སྦྱར་བར་དགོས་ཞེས་བཀའ་
ཕེབས་རྟེན་འབྲེལ་ཆེད་དུ་མ་ལྡོག་པར་ འཕགས་ཆེན་སྤྱི་ལ་གསོལ་བ་འདེབས་པའི་ཁུངས་སུ་བྱས་ཏེ་གུ་ཎས་
རས་བྲིས་པ་དགེ་ལེགས་འཕེལ།
༈ ངོ་བོ་སྤྲོས་དང་བྲལ་བ་ཆོས་ཀྱི་སྐུ། །རང་བཞིན་གསལ་ལ་མ་འགགས་ལོངས་
237

ཀོང་སྤྲུལ་ཡོན་ཏན་རྒྱ་མཚོས་མཛད།
སྤྱོད་རྫོགས། །ཐུགས་རྗེ་གང་འདུལ་དེར་སྣང་སྤྲུལ་པའི་སྐུ། །དཔལ་ལྡན་བླ་མའི་
ཞབས་ལ་གསོལ་བ་འདེབས། །འཁོར་འདས་ཐམས་ཅད་གདོད་མའི་གཞི་ལ་
རྫོགས། །རྟོགས་ནས་མངོན་པར་བྱང་ཆུབ་གཞན་སྣང་དུ། །རྣམ་རོལ་ཅིར་ཡང་
འཆར་བའི་སེམས་དཔའ་ཆེ། །བློ་གྲོས་མཐའ་ཡས་ཞབས་ལ༴ འཁྲུལ་མེད་སྙིང་
པོའི་དོན་གཟིགས་སེང་གེའི་སྒྲ། །ཡང་སྲིད་ཀུན་ཏུ་བསྙེངས་པ་མེད་པར་སྒྲོགས། །
ཐབས་ཤེས་ཕྱག་རྒྱས་བསྡམས་པའི་རྡོ་རྗེ་འཛིན། །པདྨ་གར་དབང་རྩལ་ལ༴
སྐྱབས་གནས་བླ་མ་དཀོན་མཆོག་ཀུན་འདུས་སུ། །ངེས་པ་རྙེད་ནས་རྩེ་གཅིག་
གསོལ་བཏབ་མཐུས། །རྒྱལ་ཀུན་རྡོ་རྗེ་བཞི་ཡི་བྱིན་རླབས་བཅུད། །བདག་རྒྱུད་
ལ་ཞུགས་སྐད་ཅིག་སྨིན་གྲོལ་ཤོག །སྡོམ་པའི་ཚུལ་ཁྲིམས་རྣམ་གསུམ་རྣམ་པར་
དག །དགེ་བ་ཆོས་སྡུད་ཕར་ཕྱིན་དྲུག་མཐར་སོན། །སེམས་ཅན་དོན་བྱེད་བསྡུ་
བཞིའི་རྩལ་ཆེན་རྫོགས། །རིམ་གཉིས་བརྟན་ཐོབ་ཟུང་འཇུག་ཆེ་བརྙེས་ཤོག
ཅེས་པ་འདིའང་ཛཾ་ཐང་དཔོན་བླ་མ་བསླབ་པ་གསུམ་ལྡན་ཀརྨ་དམ་ཆོས་ནས་གསུང་བསྐུལ་ངོར་ཀརྨ་ངག་དབང་
ཡོན་ཏན་རྒྱ་མཚོས་དཔལ་སྤུངས་ཡང་ཁྲོད་ནས་བྲིས་ཏེ་ཕུལ་བ་དགེ་ལེགས་འཕེལ།
༈ ཕྱོགས་མེད་དགེ་བའི་བཤེས་གཉེན་ཚུལ་བཞིན་བསྟེན། །རིས་མེད་ཐུབ་པའི་
བསྟན་ལ་གཅིག་ཏུ་གུས། །ཤེས་དང་ཤེས་བྱར་ཐོས་བསམ་སྒོམ་ལྡན་པ། །དཔལ་
ལྡན་བླ་མའི་ཞབས་ལ་གསོལ་བ་འདེབས། །ངག་གི་དབང་ཕྱུག་ཡོན་ཏན་རྒྱ་
མཚོའི་མཇིངས། །ལྷག་བསམ་བློ་གྲོས་རིན་ཆེན་མཐའ་ཡས་པ། །པདྨའི་རིགས་
འཆང་གར་གྱི་དབང་ཕྱུག་རྩལ། །རྣམ་སྣང་ལོ་ཙཱའི་ངོ་བོར་གསོལ་བ་འདེབས། །
རྒྱལ་བ་དགྱེས་པའི་སྤྱོད་མཆོག་ཀུན་རྫོགས་ནས། །སྣང་མཛད་ཉི་མས་འཇིག་
རྟེན་གསལ་བའི་ཚེ། །འདུས་པ་མཆོག་གི་གྲངས་སུ་དབུགས་དབྱུང་ཞིང༌། །བྱང་
ཆུབ་ ཆེན་ པོར་ ལུང་ བསྟན་ ཐོབ་ གྱུར་ཅིག །ཅེས་པའང་དད་བརྩོན་མཁྱེན་རབ་ཀྱིས་རྒྱུད་ཕྱུག་པ་
238

བླ་མཆོད་དང་གསོལ་འདེབས་སོགས་ཀྱི་སྐོར།
སྡེ་བ་དྲུང་ནམ་མཁའ་རྒྱལ་མཚན་གྱི་ཐུགས་བཞེད་སྐོང་སླད་བློ་གྲོས་མཐའ་ཡས་ཀྱིས་ལྷ་ལྡན་སྤྲུལ་པའི་གནས་
སུ་བྲིས་པ་དགེ་ལེགས་འཕེལ།
༈ དུས་གསུམ་རྒྱལ་བ་སྲས་བཅས་སྐྱེད་པའི་ཡུམ། །བཅོམ་ལྡན་རྗེ་བཙུན་འཕགས་
མ་སྒྲོལ་མ་དང༌། །དབྱེར་མེད་བླ་མ་སངས་རྒྱས་ཀུན་འདུས་ལ། །སྒོ་གསུམ་རྩེ་
གཅིག་གུས་པས་གསོལ་བ་འདེབས། །འཆི་མེད་རྡོ་རྗེ་བདེ་བའི་ཡེ་ཤེས་ཀྱིས། །
སྨིན་ཅིང་ གྲོལ་ནས་དོན་གཉིས་མྱུར་འགྲུབ་ཤོག །ཅེས་འཇམ་དཔལ་བསྟན་དར་སོགས་
དད་ལྡན་རྣམས་ཀྱི་ངོར་བློ་གྲོས་མཐའ་ཡས་ཀྱིས་སྤེལ་བ་དགེ་ལེགས་འཕེལ།
༈ སྐྱེས་ཆེན་ཡོངས་འཛིན་དུ་མས་རྗེས་སུ་བཟུང༌། །རིས་མེད་རྒྱལ་བསྟན་ཀུན་
ལ་མཁྱེན་པ་རྒྱས། །སུམ་ལྡན་རྡོ་རྗེ་འཛིན་མཆོག་རིགས་ཀྱི་བདག །བློ་གྲོས་
མཐའ་ ཡས་ ཞབས་ ལ་ གསོལ་ བ་འདེབས། །ཞེས་དགེ་སློང་ཚོགས་གཉིས་རྡོ་རྗེའི་ངོར་རི་རྒྱལ་
རྫོང་དུ་རང་ཉིད་ཀྱིས་སྨྲས་པ་དགེ་ལེགས་འཕེལ།
༈ ན་མོ་གུ་རུ། ཀ༌དག༌ལྟ༌བ༌ལྷུན་འབྱམས་གསང་བའི་སྦུབས། །རིག་པའི་བུམ་
སྐུ་ཁྱད་ཆོས་རྣམ་དྲུག་རྫོགས། །ཀུན་བཟང་ཆོས་ཀྱི་སྐུ་དང་ངོ་བོ་གཅིག །གནས་
ལུགས་རྟོགས་ལྡན་མཆོག་ལ་གསོལ་བ་འདེབས། །ལྷུན་གྲུབ་སྒོམ་པ་འོད་ཀྱི་ཁང་
བུ་རུ། །ལྔ་ལྡན་ཐིག་ལེ་རིགས་བརྒྱའི་སྣང་བརྙན་འཁྱིལ། །རིགས་ལྔ་ལོངས་སྤྱོད་
རྫོགས་དང་རང་བཞིན་གཅིག །མངོན་སུམ་རྣལ་འབྱོར་མཆོག་ལ༴ གང་ཤར་
སྤྱོད་པ་རོ་སྙོམས་རྒྱལ་ཁམས་ན། །འཁོར་འདས་རྫུན་རིས་ཆུ་དང་ཆུ་ལྟར་འདྲེས། །
མ་ངེས་སྤྲུལ་པའི་སྐུ་དང་ཐུགས་རྗེ་གཅིག །བརྟུལ་ཞུགས་སྤྱོད་འཆང་མཆོག་ལ༴
ཞེན་ལོག་ངེས་འབྱུང་ལྷ་ཡི་དགའ་ཚལ་ན། །མོས་གུས་སྙིང་རྗེ་མེ་ཏོག་ལྡིང་ཁང་
བཀྲ། །དག་སྣང་རིས་མེད་སྦྲང་རྩིའི་ཟིལ་དངར་སྐྱུགས། །ལམ་ཞུགས་གང་ཟག་
མཆོག་ལ༴ དུང་དུང་སྐྱོ་ཤས་མྱ་ངམ་ཐང་ཆེན་ཏུ། །ལྷང་ལྷང་འོ་དོད་པདྨའི་མགོན་
239

ཀོང་སྤྲུལ་ཡོན་ཏན་རྒྱ་མཚོས་མཛད།
ལ་འབོད། །ཐིབ་ཐིབ་བྱིན་རླབས་ཆར་སྤྲིན་སྐུལ་བ་པོ། །རིག་འཛིན་བླ་མ་མཆོག་
ལ་གསོལ་བ་འདེབས